TEXTO ÍNTEGRO DA MODIFICACIÓN DA ORDENANZA DO I. B. I.
ADMINISTRACIÓN LOCAL — Municipal — Estrada, A (Ordenanzas e Regulamentos, 20/12/2018)

Elevado a definitivo o acordo plenario do 18 de outubro de 2018 de modificación da ordenanza do Imposto sobre Bens Inmobles por non terse presentado reclamacións durante o prazo anunciado para tal efecto no B. O. P. do 24 do dito mes, faise publico o texto íntegro da regulación engadida ao seu artigo 9, en cumprimento do disposto nos parágrafos 3 e 4 do artigo 17 do Texto Refundido da Lei Reguladora das Facendas Locais, aprobado polo R. Decreto Lexislativo 2/2004.4 bis. De conformidade co establecido no artigo 74.2 quáter do Real Decreto Lexislativo 2/2004 de 5 de marzo, polo que se aproba o Texto Refundido da Lei Reguladora das Facendas Locais, gozarán dunha bonificación do 95 por cento da cota íntegra do imposto, aqueles inmobles nos que estean ubicadas unicamente construcións nas que se desenvolvan total e exclusivamente actividades agrarias, gandeiras ou forestais pertencentes ao sector primario, que sexan declaradas de especial interese ou utilidade municipal por concorrer circunstancias sociais, culturais, histórico-artísticas ou de fomento do emprego que xustifiquen tal declaración. No suposto de que nun mesmo inmoble existan, ademais das construcións indicadas no parágrafo anterior, outras construcións destinadas a un uso distinto das actividades agrarias, gandeiras ou forestais, aplicaráselle unha bonificación do 50 por cento da cota íntegra do imposto. Se nese mesmo inmoble se desenvolve unha actividade económica distinta á agraria, gandeira ou forestal, non se poderá conceder bonificación algunha. Para poder aplicar esta bonificación, a construción cuxa existencia a xustificaría, deberá estar dada de alta debidamente no Catastro e ter asinado un valor catastral. Corresponderá ao Pleno da Corporación a declaración de especial interese ou de utilidade municipal, previa solicitude dos suxeitos pasivos, debendo contar co voto favorable da maioría simple dos seus membros. Para poder gozar desta bonificación, os suxeitos pasivos deberán unir á súa solicitude a seguinte documentación: O concello realizará de oficio todas as actuacións precisas para a comprobación dos extremos expostos ao respecto desta bonificación. Os obrigados tributarios deberán comunicar no Concello calquera modificación relevante das condicións ou requisitos esixibles para a aplicación do beneficio fiscal. Cando a Administración coñeza por calquera medio a modificación das condicións ou os requisitos para a aplicación do beneficio fiscal, o órgano competente poderá declarar, previa audiencia do obrigado tributario por un prazo de 10 días, contados a partir da notificación da apertura de dito prazo, se procede ou non a continuación da aplicación do beneficio fiscal. A bonificación regulada no apartado 4 bis terá carácter rogado, debendo ser presentada polo suxeito pasivo antes do 1 de abril do exercicio en que vaia a ter efectividade, e a súa concesión manterase para os exercicios sucesivos, sen prexuízo do establecido no parágrafo final do dito apartado. A presente modificación, aprobada definitivamente polo Pleno da Corporación o 18 de outubro de 2018, entrará en vigor e comezará a aplicarse a partir do 1 de xaneiro de 2019 e permanecerá en vigor ata a súa modificación ou derrogación expresas. Documento asinado electronicamente. O alcalde José C. López Campos